Margrete Auken (SF), 1999-02-02:
Ja, jeg vil jo så takke for svaret, nøjsomheden er i hvert fald noget af det, der vokser med dagen.
Jeg vil spørge ministeren, om det bare er en tilfældighed, at der i debatoplægget, det dér virkemiddelkatalog, står kan - det er til en handlingsplan - jeg håber, ministeren mener, at det skal blive til en handlingsplan.
, selv om
ministeren så ikke mener, at tiden er inde af grunde, som jeg ikke helt kan se, men altså o.k.
Der skal ikke herske tvivl om, at vi er da meget glade for, at vi får en folkelig debat, hvis den virkelig bliver bred.
Det er ikke det, der er noget i vejen med.
Det er med andre ord kombinationen af virkemidler og deres indflydelse på den samlede transportadfærd, der er afgørende.
Men hvor blev den sammentænkning af de forskellige virkemidler af?
Folket må selv prøve at gætte sig til, hvordan byggeklodserne meningsfyldt og kreativt kan sættes sammen, og det er altså ikke et rimeligt grundlag for debatten.
Dertil er det nødvendigt, at regeringen selv spiller ud med en eller flere sammenhængende og gennemtænkte forslag til en ny trafik- og miljøhandlingsplan.
Hvis debatten så måtte vise, at f.eks. et af virkemidlerne ikke skal bruges så kraftigt,
må det få den konsekvens, at andre virkemidler må strammes op, så miljømålet fastholdes. SF vil altså derfor med denne forespørgsel opfordre regeringen til at komme med et mere brugbart, sammenhængende og kreativt oplæg - lad os så bare kalde det oplæg i stedet for handlingsplan - så vi får et oplæg, hvor man kan se, hvordan de her ting skal virke sammen.
Vi vil desuden foreslå regeringen, at udformningen af en ny trafik- og miljøplan bliver tydeligere i sine temaer.
Problemstillingerne i f.eks. tætbyen, i forstæderne og i yderområderne er væsensforskellige, og bruges helt de samme virkemidler, kommer disse forskelle til at bremse eller ligefrem modvirke arbejdet.
I tætbyen er det f.eks. oplagt at satse på en yderligere begrænsning af biltrafikken kombineret med en kraftig satsning og udbygning af højklasset kollektiv trafik og gode cykel- og fodgængerforhold, en bompengering, som SF mange gange har foreslået, kan bruges, og der er også antydninger af det i regeringsgrundlaget, selv om det ser ud, som om det med roadpricing sådan fortoner sig langt ud i fremtiden.
Så det har jo lange perspektiver endnu, men lad det så i min nøjsomhed være noget, som jeg så vil glæde mig over. Derudover kan man altså komme med parkeringsrestriktioner.
Det er en af de andre metoder, hvor man kan sige, at dér får vi i hvert fald ikke hyl fra de tyndtbefolkede områder, hvis vi foreslår det.
Men også det forudsætter såmænd nogle visioner, at man går det ordentligt igennem, at vi får en planlægning, som ikke kun omfatter den kollektive trafik, men hele byrummet og ikke mindst vejarealerne.
Fremkommeligheden for den kollektive trafik skal kraftigt øges, samtidig med at det gøres vanskeligt at medbringe bilen i tætbyen.
Så vil jeg godt sige til ministeren: Når ministeren siger, at hovedstadsområdet skal komme med et oplæg, så har et af problemerne jo været, at jeg ikke engang er sikker på, at de vil komme med det.
Vi har ikke endnu fået en hovedstadsplan, hvor der er nogle demokratisk valgte organer, der kan gå ind og sige, at her lægger vi en sammenhængende plan.
Men hvis ministeren kan gå op og sige, at nu har vi altså styr på det der, og den plan kommer, og hvis jeg nogenlunde kan få at vide, hvornår den kommer, ville jeg være glad for det.
I de tyndtbefolkede områder vil privatbilen givetvis også - hør nu efter, og det er til hr. Heiselberg - fremover være det vigtigste transportmiddel.
Nu er det sagt.
Og det er klart, at hvis man virkelig indtænker samkørsel og andre private og halvoffentlige ideer med den offentlige transport, vil man nå meget mere end nu.
Også i de tyndtbefolkede områder er der store grupper - altså
én gang til til hr. Heiselberg - der ikke har adgang til bil.
Deres vilkår er alt for bøvlede med det nuværende transportmønster, der forstærkes af den billige benzin og af transportfradragene.
Resultatet er blevet en heftig centralisering af handel, service og uddannelse, kultur og industri.
Virkemidlet med de stigende benzinpriser er altså ikke entydigt besværliggørende for folk ude i de tyndtbefolkede område, ikke entydigt.
Derudover vil vi godt gøre opmærksom på, at der skal altså også andre ting til.
Og det skal gøres forskelligt i byen og på landet, og det er et af de helt vigtige initiativer, der også skal med i det her.